
DISSERTATIO  MEDICA 


INA  UG  V'RAL1S, 

DE 

ENTERITIDE. 


ACCTORE  FRANCISCO  FARQUHARSON. 


Morbus  de  quo  scribere  in  animo  est,  opti¬ 
mo  jure  sibi  attentionem  vindicat,  sive  j se¬ 
veritatem,  sive  frequentiam  consideramus. 

Cum  nihil  novi  habeam  quod  dicam ; 
hanc  pestem,  quam  accurate  brevissimeque 
potero  describere  conabor. 

MORBI  DEFINITIO. 

CuLLENUS  celeberrimus  sic  morbum  de¬ 
finit  :  “  Pyrexia  typhodes,  dolor  abdominis 
pungens,  tendens,  circa  umbilicum  tor- 
quens,  vomitus,  alvus  pertinaciter  ad- 
strica.”  Sed  melius  fortasse  hunc  mor¬ 
bum  descripsisset;  si,  vomitu  alvique  du¬ 
ritie  omissis,  dolorem  tactu  auctum  fuisse 
dixisset ;  cum  haec  tantum  ad  speciem  pri¬ 
mam  spectent. 

Species  duae  hujus  morbi  sunt,  prima. 
Enteritis  Phlegmonodoea  dicitur,  secunda 
vero  Erythematica ;  sed  ad  priorem  tantum 
animum  intendere  volo.  Sic  definitur.  En¬ 
teritis  (phlegmonodoea)  dolore  acuto,  py¬ 
rexia  vehementi,  vomitu  et  alvo  astricta. 

DE  MORBI  HISTORIA, 

Enteritis  rigore  quanquam  levissimo 
saepe,  tamen  diarrhoea  interdum  incipit ; 
quae  signa  subsequuntur  dolores  colici.  Fe¬ 
bris  initio  quidem  lenis,  postea  vero  gravior 
exardescit,  dolorque  saevus  tactu  plurimum 
auctus,  totum  abdomen  occupat,  qui  praeci¬ 
pue  regionem  umbilici  colique  caput  infes¬ 
tans/  indeque  ad  pubem  vagans,  aegrum  dis¬ 
tensionis  sensu  laborantem  fatigat. 

Alvus  astricta,  ructus,  nausea,  vomitusque 
plerumque  adsunt ;  vomitus  saepe  naturalis 
invadit,  aliquando  vero  bili,  sanguine  fusco 
et  etiam  in  aliquibus  exemplis  faecibus,  in¬ 
quinatur.  Pulsus  admodum  durus,  parvus, 
veloxque  est,  et  ita  nonnunquam  concitatur, 
ut  centum  et  sexaginta,  aut  centum  et  sep¬ 
tuaginta  horae  minuto  aequent ;  sed  inter¬ 
dum  quamvis  raro,  tardior,  plenus,  moUis- 
que  sentitur.  Doctoresque  Abercrombie 

et  Pemberton  nos  etiam  docuerunt,  in 
nonnullis  exemplis,  pulsum  omnino  secun¬ 
dum  naturam  fuisse,  quam  quidem  senten¬ 
tiam  verbis  sequentibus  exprimit  Aber- 
CROMBiE  :  Extensive  and  bighly  dan- 

gerous  inflammation  may  be  going  on 
with  every  variety  of  the  pulse.”  Lingua 
alba  aridaque  est,  cujus  pars  media  inter¬ 
dum  muco  fusco  obducitur.  Spiritus  con¬ 
citatur,  anxietas  aegri  vultum  occupat ;  calor 
urens,  sitisque  insatiabilis  urgent  ;  urina 
rubra  redditur,  secretionesque,  ut  in  aliis  in¬ 
flammationibus,  plus  minusve  minuuntur. 
Vomitus  perpetuo  urgens,  (qui  quidem  dici¬ 
tur  pendere  ex  intestinis  tenuioribus  inflam¬ 
matis  ventriculo  proximis,)  alvusque  ex  toto 
suppressa  periculi  summi  signa  sunt.  In¬ 
gruente  morbo  ingravescit  dolor,  jactantur 
brachia,  ructus  tussisque  dolorem  multo  au¬ 
gent.  Interdum  dolor  mitior  fit,  sed  nun¬ 
quam  ut  in  colica  ex  toto  cessat ;  abdomen 
tumidissimum  evadit,  et  spasmi  saepe  grave3 
intestina  torquent. 

In  exemplis  aliquibus,  inflammatio  ex  in¬ 
testinis  ad  viscera  thoracis,  vel  ad  caput 
evolat ;  aliisque  partibus  non  parcit.  Inter¬ 
dum  quarto  die  solutus  est  venter,  sed  quin¬ 
to  alvus  astricta  iterum  fit,  exemplis  vero  in 
multis  dejectiones  aquosae,  viridesque  red¬ 
duntur,  aegrum  angor  febrisque  iterum  in¬ 
festant  ;  sub  fine  vero  morbi,  delirium,  coma 
singultusque,  cum  meteorismo  accedunt. 
Anum  spasmus  occupat ;  exemplisque  in 
aliquibus  stranguria,  Isch uriaque  adsunt: 
motus  arteriarum,  vitaeque  vires  nunc  de¬ 
ficiunt. 

Quum  ad  extrema  ventum  est,  sudores 
gelidi,  viscidique  per  corpus  erumpunt, mem¬ 
braque  frigescunt ;  in  mortis  limine,  dolores 
plurimum  mitescunt,  dejectiones  frequen- 
tiores,  nigrae  foetidaeque  sunt ;  quae  omnia 
imperitos  saepe  spe  inani  implent,  haec  nam 
salutis  fugacia  signa  mortem  augurantur; 
cito  enim  vultus  pallida  evadit,  summa  jac¬ 
tatio  molestia,  membrorumque  subitae  con- 

tractiones  urgent,  animique  deliquium  de 
medio  aegrum  tollit. 

Quum  febrem  gravem,  jactationes,  vigi¬ 
liasque  mente  volvamus,  mirum  est  quam 
raro  delirium  adsit ;  sed  gangraena  invasura 
saepius  occurrere  dicitur. 

Signa  supra  memorata,  frequentissime 
morbum  invadentem,  ingruentem,  et  desi¬ 
nentem,  denuntiant ;  sed  accessio  non  sem- 
per  tam  facile  dignoscitur,  morbus  enim  sine 
signis  inflammationis  evidentibus,  sed  jacta¬ 
tione,  et  angore  potius,  quam  dolore,  in  gan¬ 
graenam  saepe  desinit.  Enteritis  tam  mite 
saepe  incipit,  ut  aeger  de  alvo  astricta  tan¬ 
tum  conqueritur. 

Semel  atque  iterum  febris  acutus  abdo¬ 
minis  dolorem  excipit. 

In  aliis  exemplis  noster  morbus  Nephritis 
instar,  dolore  summo  lumbos  infestante,  aliis¬ 
que  signis  incipit ;  quibus  signis  notae  En- 

teritidis  propriae  succedunt.  Nihil  in  hoc 
morbo  magis  suspicari  debet,  quam  subita 
doloris  cessatio  ;  Morgagni  clarissimus 
quam  difficile  sit  hunc  morbum  dignoscere 
probe  sciens,  ex  Albertino  quaesivit,  qui¬ 
bus  signis  periculum  adesse  cognosceret; 
qui  respondit,  ad  pulsum,  abdomen,  caput¬ 
que  eum  referendo.  The  pulse  in  such 
cases  is  slow  and  rather  weak,  and,  if 
closely  attended  to,  slight  irregularity  will 
“  be  detected.  The  abdomen  is  tense,  hard, 
and  somewhat  painful,  and  the  face, 
though  varying  in  different  persons,  has 
‘‘  an  unusual  expression ;  sometimes  the 
eyes  exhibit  terror,  and  at  others  the  cir- 
ference  of  the  lips  is  livid.  These,  he  said, 
were  the  general  indications,  but  occasion- 
ally  the  patient  is  thirsty,  and  the  appear- 
ance  of  his  tongue  unnatural.”^ 

Intestinum  tenue  saepius  quam  crassum 


*  Cook’s  Translation  of  Morgagni. 

inflammatione  affici  videtur,  quod  ex  eo 
patet,  quia  dolor  circa  umbilicum  praeci¬ 
pue  urget,  subter  quem  intestinum  tenue 
convolutum  jacet,  ex  eo  quoque,  quia 
intestinum  magnum,  cui  officium  est,  fae¬ 
ces  aridas  recipere,  impactas  tenere,  eas- 
que  debito  tempore  reddere,  crassius  est; 
praeterea  quia  intestinum  tenue,  venenis, 
medicamentisque  e  ventriculo  delabentibus 
magis  subjicitur.  Celsus,  Pringle,  mul¬ 
tique  alii,  hujus  sententiae  fautores  adsunt. 
Enteritis  praecipue  adultos  robustos  infestat, 
sed  pueritia  nequaquam  hoc  morbo  immunis 
est,  qui  sexennes,  septennesque  interdum 
corripit.  Enteritis  infantium,  si  infans  e 
vita  statim  non  tollatur  ;  molestia,  doloreve 
abdominis,  dejectionibus  frequentibus  mu¬ 
cosis,  vomitu,  et  marcore,  indies  ingraves¬ 
centibus,  dignosci  potest. 

Omnibus  regionibus  communis  est  mor¬ 
bus,  praecipue  vero  eis  quibus  sunt  tempus 
frigidum  coelique  vices  ;  saevet  magis  hieme 
quam  aestate.  Nemini  cogitanti,  quam 

miro  sensu  gaudent  intestina,  et  quam  mul¬ 
tis  funguntur  officiis,  mirum  esse  potest,  ea 
tam  saepe  morbo  periculum  semper,  et  sae¬ 
pissime  etiam  mortem  inferente  implicari. 


DE  MORBI  TERMINATIONIBUS. 

Faustus  hujus  morbi  eventus  resolutio 
est,  cum  saepissime  accidat,  ita  maxime  ex¬ 
optandus  sit. 

Remediis  ineunte  morbo  adhibitis,  si 
dolor  mitescit,  aliaque  signa  sensim  re¬ 
cedunt,  praecipue  vero  si  dolor  tactu  non 
multo  augetur,  si  alvus  naturalis  fit,  et 
motus  arteriarum,  pleniores,  et  mollio¬ 
res  evadunt,  si  sudor  secundum  natu¬ 
ram  emanat ;  si  urina  turbida  redditur,  tunc 
felicem  eventum  expectare  debemus.  Alius 
morbi  eventus  suppuratio  est,  quae  timenda 
est,  si  morbusque  ad  S^^^^que  diem  in¬ 
gravescit,  periculum  fit  majus,  si  aeger  pri¬ 
mum  de  angoris  febrisque  remissione  con- 

queritur,  postea  vero  dolore  saevo,  abdomi¬ 
nis  tumore,  rigoribusque  cruciatur :  pon¬ 
deris  et  oppressionis  sensus  una  cum  pulsu 
molli  saepe  adest ;  Hunterus  Cl.  infausta 
signa  verbis  sequentibus  nos  docet.  “  When 
“  the  inflammation  is  moving  from  tbe  ad- 
hesive  state,  the  pain  is  considerably  in- 
creased,  but  when  suppuration  has  taken 
place,  the  pain  in  some  degree  subsides.” 
Interdum  pus  alvo  dejicitur,  aut  in  abdo¬ 
men  effunditur,  et  ascitem  purulentum  mo¬ 
vet,  qui  subita  alvi  intumescentia,  et  fluctu¬ 
atione  satis  evidente  notatur.  In  utrisque 
his  exemplis  hectica  fere  accidit,  et  aegrum 
interimit.  In  exemplis  quam  paucissimis, 
viscera  inflammata  peritoneo  adhaerescunt, 
et  pus  forma  abscessus  externi  viam  sibi  ape¬ 
rit.  Enteritis  alio  modo  desinit.  Gangraena 
nempe,  quam  adesse,  dolor  subito  cessans, 
pulsus  debilissimus,  et  irregularis,  syncope, 
ischuria,  singultusque,  et  tympanites  nos 
monent.  In  exemplis  infaustissimis,  deliri¬ 
um  plus  minusve  urget,  stercora  atra,  foeti- 
daque  dejiciuntur.  Praeter  haec  multa  alia 

memorantur  signa,  nempe  Facies  Hippocra- 
tica,  sudores  gelidi,  palpitationes,  membro¬ 
rumque  subitae  contractiones. 

I 

*  Alii  coma,  alii  spasmis,  et  mentis  aliena¬ 
tione  oppressi,  doloribusque  gravissimis 
cruciati  moriuntur.  His  signis  tamen  non 
omni  ex  parte  fidendum  est,  nam  Morgag¬ 
ni  negat  doloris  cessationem  semper  prae- 
mmcium  gangraenae  esse,  memorat  enim 
gangraenam  simul  cum  dolore  ex  intestinis 
vicinis  inflammatis  exorto,  se  saepe  vidis¬ 
se  ;  Abercrombie  quoque  docet,  ea  signa 
quae  dicuntur  gangraenae  propria,  non  ne¬ 
cessarie  gangraenam  indicare,  nam  exempla 
vidit,  in  quibus  omnia  haec  signa  leni  in¬ 
flammatione  in  aliis  partibus  comitata  adfu¬ 
erunt,  aeger  tamen  sanitatem  recuperavit. 
Interdum  intestini  portio  spbacelo  correpta 
ano  dejicitur,  aegerque  aliquando  convales¬ 
cit.  Scirrbus  et  Carcinoma  Enteritidem  acu¬ 
tam  rarissime  sequuntur,  saepius  tamen 
aetate  provecta  quam  juvenili. 

BE  CADAVERE  SECTO. 

In  hoc  morbo,  inciso  abdomine  foetor  pe¬ 
culiaris  uti  Morgagni  memoratur  sentiri 
potest.  In  omnibus  exemplis,  inflammatio 
intestina  occupat,  membranam  serosam 
praecipue  ;  vasaque  serpentia  infra  tunicam 
exteriorem  intestini,  sanguinis  ruberrimi 
majorem  copiam  continent ;  saepissime  vis¬ 
cera,  effusa  lympha,  inter  se  adhaerescunt, 
aut  aliquando  quasi  vinculo  lymphae  coactae 
partibus  vicinis  nectantur.  Membrana  muco¬ 
sa  vasis  innumeris  rubet,  locisque  nonnullis 
sanguis^'  e  vasis  circumfunditur;  Baillie 
lympham  e  tunica  villosa  effusam  esse  affir¬ 
mat.  Nulla  interdum  gangraena  videtur, 
interdum  magnam  intestini  partem  occupat ; 
pars  sphacelo  correpta,  livida  est,  et  non  so¬ 
lum  ejus  aspectus,  sed  natura  mutatur  ita  ut 
tactu  levissimo  dissociatur,  sicque  aer  evolvi¬ 
tur.  Juxta  partes  affectas,  intestini  quae- 
dem  pars  integra  quidem  sed  contracta  sae- 

pissime  reperitur.  Varia  alia  vitia  subinde 
conspiciunturjinterdum  intussusceptio  adest, 
et  in  nonnullis  exemplis  quidem  sine  inflam¬ 
matione.  Intestinorum  tunicae  aliquando 
densantur,  et  quaedem  intestinorum  plicae 
ita  partibus  vicinis  implicantur,  ut  herniae 
speciem  exhibeant.  Konnunquam  ulcera 
intestina  occupant,  et  in  morbo  graviore  in¬ 
testinum  ulceratione  eroditur,  et  faeces  sae¬ 
pe  in  abdomen  elabuntur.  Non  desunt  ex¬ 
empla  in  quibus  tubercula  peritonaeum  oc¬ 
cupant,  sed  haec  potius  videntur  esse  causae 
praedispon entes,  quam  effectus  hujus  morbi, 
et  fortasse  ex  habitu  strumoso  pendent. 


CA  USA^. 

Nunc  pauca  de  causis  dicamus  ;  inter  cau¬ 
sas  quae  corpus  huic  morbo  obnoxium  red¬ 
dunt,  enumerantur ;  irritabilitas  intestino¬ 
rum  congenita,  cuncta  vitia  partium  organi¬ 
ca,  obstipatio,  purgantia  acriora.  Tempera- 

mentum  sanguineum,  anni  tempus,  coelum 
frigidum,  cibus  plenus,  potiones  meraciores, 
pigritia,  et  plethora,  inter  causas  quoque  pre- 
disponentes  recensentur. 


CAUSM  EXCITANTES. 

■  Mult^  causae  Enteritidem  excitare  di¬ 
cuntur,  frequentissimae  videntur  esse,  obsti¬ 
patio,  variaque  intestinorum  vitia,  quae  al¬ 
vum  astrictam  tenent ;  vermes  quoque,  bi¬ 
lis,  et  varia  ingesta  acria  ;  hernia  strangula¬ 
ta,  intus-susceptio,  colica,  interdum  que  dy¬ 
senteria  hunc  morbum  excitant :  Podagra, 
Erysipelas,  Rheumatismus,  Eruptionesque 
longe  interdum  ex  partibus  exterioribus  in 
intestina  incidunt,  et  sic  subsequitur  Ente¬ 
ritis.  Exempla  multa  sunt,  in  quibus  fri¬ 
gus  humore  conjunctum  cito  aut  per  diutur¬ 
num  tempus,  abdomini  partibusque  extre¬ 
mis  admotum  morbum  excitavit. 

BE  DIAGNOSI. 

Morbus  cum  quo  Enteritis  facilius  con¬ 
fundi  potest,  colica  est,  et  quanquam  non 
multum  refert  colicam  pro  Enteritide  trac¬ 
tare,  tamen  error  contrarius  periculo  plenus 
est  nam  in  colica  ‘  stimulantia  multum  pro¬ 
sunt,  in  Enteritide '  vero  omnino  fugienda 
sunt.  In  colico  pulsus  arteriarum  mollis,  et 
fere  secundum  naturam  est,  intermittitur 
dolor  subinde,  sedemque  fixam  nullam  tenet, 
tactuque  non  ingravescit,  sed  etiam  tactu 
levatur.  In  Enteritide  vero  dolor  fere 
semper  tactu  plurimum  augetur,  pulsus 
quoque  concitantur,  et  digito  prementi  sen¬ 
sum  chordae  dant.  Hi  duo  morbi  simul  ex- 
istere  possunt  saepe  enim  in  Enteritidem  de¬ 
sinit  colica ;  prudentiae  igitur  esset,  si  dolor 
acutus  sit,  et  aeger  paulum  tantum  febrici¬ 
tet,  eadem  remedia  ac  in  Enteritide  adhibe¬ 
re.  Magni  interest  inter  Enteritidis  species 
binas  dignoscere  ;  in  Enteritide  Erythema- 

tica  multo  obscurior  aggressus,  febrisque 
sunt,  abdominisque  dolor  mitior  est,  arteri¬ 
arum  pulsus  parum  concitantur,  dolor  non 
tantum  diffunditur,  et  saepe  remittit,  prae- 
cipueque  purgantibus  intenditur,  saepe  adest 
Diarrhoea,  rarius  vero  vomitus.  Sed  in  En¬ 
teritide  phlegmonodoea,  dolor,  febrisque  plu¬ 
rimum  urgent,  pulsus  concitatur  ;  diarrhoea 
non  nisi  morbo  decedente  occurrit,  sed  e 
contrario  alvus  pertinaciter  constringitur. 


J  PERITONITIDE. 

Inter  peritonitidem  et  Enteritidem  sae¬ 
pe  difficile  est  dignoscere,  quia  saepe  simul 
existunt,  sed  in  priore,  vomitus,  alvusque 
astricta  minus  urgent,  agerque  soluta  alvo 
non  tam  multo  levari  solet.  Sed  inter  haec 
mala  dignoscere,  non  multum  refert,  ut  ea¬ 
dem  medendi  ratio  utrisque  communis  est. 

A  GASTRITIDE. 

Gastritis  a  nostro  morbo,  sequentibus 
signis  dignosci  potest ;  in  Gastritide  enim 
dolor  urens,  et  epigastrii  tensio  sedem  magis 
fixam  habent,  praeterea  res  ventriculo  inges¬ 
tae  dolorem  intendunt,  protinusque  vomitu 
rejiciuntur;  delirium  plus  urget,  morbus¬ 
que  cursum  celerius  absolvitur. 


A  NEPHRITIDE, 

A  Nephritide,  Enteritis  firequenti  min¬ 
gendi  cupiditate,  femoris  torpore,  et  dolore, 
et  testibus  retractis  dignosci  potest. 


c 

DE  PROGNOSI. 


In  Prognosi  adhibenda^  multum  refert, 
ut  tempus  quo  perseveraverit  morbus  cog¬ 
noscamus,  ut  habitum  corporis  perscrute¬ 
mur,  et  ut  ejus  causas  perpensas  habeamus. 
Febris  ardens,  dolor  acutus,  vomitus  urgens, 
insomnia,  artuum  contractiones,  tremores, 
delirium,  sudores  gelidi,  &c.  periculum  sum¬ 
mum  praesagiunt.  Quando  vero  Febris 
lenis  tantum  adest,  dolor  remediis  aliquan¬ 
tulum  cedit,  vomitus  non  multum  intendi¬ 
tur,  praecipue  si  plenior,  et  tardior  fit,  et  levis 
subinde  obrepit  somnus,  et  omnia  signa 
mitiora  evadunt,  tunc  faustus  eventus  ex- 
pectandus  est. 

DE  MEDENDI  RATIONE. 

In  hoc  morbo  medendo,  pauca  de  eis 
quae  ad  causas  excitantes  removendas  con¬ 
ferunt,  nunc  dicemus.  Si  venena,  aliaque 
ingesta  acria  morbum  moverint,  eis  uti  de¬ 
bemus,  quae  usus  nos  docuit,  habere  vim 
propriam  ea  corrigendi,  et  demulcentia  ad¬ 
hibenda  sunt.  Hernia  strangulata  statim 
reducenda  est.  In  Enteritide  nullum  re¬ 
medium  missione  sanguinis  plus  valet. 
Sanguis  pleno  rivo  detrahendus  est,  Arm- 
STRONG  multa  exempla  videns,  in  quibus 
sanguis  parce,  sed  sine  ullo  commodo  saepe 
detractus  fuerat,  hanc  medendi  rationem 
omnino  rejicit,  et  sanguinem  pleno  rivo 
semper  detrahendum  esse  putavit,,  quam 
quidem  sententiam  verbis-  sequentibus  ex¬ 
primit. 

It  has  been  customary  with  me,  for 
some  time,  to  wait  half  an  hour,  or  even 
longer,  with  the  patient  after  the  opera- 

tion  (V.  S.)  to  see  its  full  effect,  not  only 
upon  the  pulse,  but  upon  the  local  affec- 
tion  and  the  general  habit.  If,  in  that 
short  period,  I  could  not  perceive  a  mani- 
fest  change  for  the  better,  I  have  generally 
advised  the  arm  to  be  rebound,  and  per- 
mitted  the  blood  again  to  flow,  until  the 
pulse  fluttered  beneath  the  finger  from 
approaching  faintness.”^ 

Sanguine  ut  supra  memoravi  misso,  Arm- 
STRONa  docet,  vix  unquam  saepius  quam 
bis,  se  venam  incidisse,  aut  majorem  san¬ 
guinis  copiam  quam  uncias  quadraginta 
detraxisse  in  quavis  inflammatione,  si  aegro 
ab  initio  administraverat.  Plurimi  medici 
sanguinem  magna  copia  detractum  multum 
prodesse  nos  monent.  Doctor  vero  Parr 
contrariam  sententiam  tradit. 

‘‘  Perhaps  bleeding  is  more  seldom  ne- 
cessary  in  this  disease  than  other  inflam- 


*  Armstrong  on  Typhus  Fever,  1819. 

mation,  for  it  rapidly  tends  to  mortifica- 
tion,  and,  should  it  not  at  once  relieve,  it 
soon  proves  fatal.”^ 

Sed  quum  inflammationis  vehementia 
gangraenam  excitat,  inflammationem  san¬ 
guinis  missione  debellando,  optime  gan¬ 
graenam  praecavebimus.  Hoc  vero  remedio 
validissimo  abutamur,  nimiam  sanguinis 
copiam  uno  tempore  abstrahendo ;  nam  ita 
aegri  vires  franguntur,  ut  difficile  recuper¬ 
ari  possint.  Sanguis  per  hirundines,  et  cu¬ 
curbitulas  cruentas,  detrahi  potest,  haecque 
plurimum  prosunt,  si  inflammatio,  sangui¬ 
nis  missione  aliquantulum  subacta  fuerat,  et 
aeger  de  debilitate  plurimum  conqueritur, 
nam  e  vasis  minoribus  sanguine  lente  elicito, 
cursus  sanguinis  generalis  non  tantum  affi¬ 
ceretur,  ac  si  vena  ferro  incisa  fuerat. 

Cucurbitulae  sine  ferro  a  multis  laudantur, 
sed  parum  juvant.  Post  sanguinis  mis- 


^  Parr’s  Medical  Dictionary. 

sionem,  emplastra  vesicatoria/  partibus  ab¬ 
dominis  admota  plurimum  valent.  Non¬ 
nullis  placet  purgantia  morbi  initio  ad¬ 
hibere,  sed  haec  sententia  mihi  inutilis  et 
etiam  periculosa  videtur,  nam  cum  alvus 
astricta  ex  inflammatione  pendeat,  laxantia 
supervacua  sunt,  nisi  tollatur  inflammatio, 
praeterea  purgantia,  irritationem  summam 
excitant;  sed  morbo  remediis  idoneis  multum 
minuto,  ad  ea  quae  alvum  laxant  confugere 
debemus.  Oleum  Kicini,  Tinct.  Sennae 
commistum,  Pulv.  Aloes  cum  Caldmelane, 
aut  Sulph.  Magnesiae  aqua  Menth.  pp.  so¬ 
lutus  optima  reperiuntur  esse  remedia  : 
Decoctum  Sennae  cum  Tarmarindis  a  Gre- 
GORY  laudatur.  Enemata,  sive  laxantia, 
sive  emollientia,  purgantia  multum  adju¬ 
vant.  Enemata  ex  Fol.  Nicot.  Tabaci, 
praestantissima  sunt,  alvum  enim  non  so¬ 
lum  laxant,  sed  spasmos  quoque  solvunt, 
sicque  non  parum  conferunt  ad  inflam¬ 
mationem  minuendam.  Proferuntur  ex¬ 
empla,  in  quibus  aquae  calidae  sectarii 
quinque  per  anum  injecti,  alvum  saepis- 

sime  solvebant.  Oleum  Hicini,  et  Oleum 
Terebinth.  diligenter  abdomini  infricata, 
ad  alvum  laxandam,  contulisse  videntur. 

Alii  argentum  vivum,  ita  adbibitum,  ut 
viam  sibi  per  intestina  aperiret,  multum 
laudant,  sed  remedium  valde  inutile,  peri¬ 
culoque  plenum  reperitur.  Hydrargyri 
submurias  opio  conjunctus  a  medicis  mul¬ 
tis  adhibetur,  qui  vomitum  sedare,  et  sudor¬ 
em  elicere  dicitur.  Prodesse  dicitur  opium, 
vomitum  .cohibendo,  spasmorum  vincula 
solvendo,  aegrisque  vigiliis  confectis ,  sopo¬ 
rem  conciliando ;  si  ore  redditur,  enematis 
forma  adhiberi  debet ;  balneum  calidum, 
aut  fomenta,  nequaquam  negligenda  sunt, 
nam  aegri  cruciatum  multum  levant.  Lin¬ 
tea  aqua  algida  madefacta,  abdomini  admo¬ 
veri  debent ;  aquae  frigidae  enemata  a  *  qui¬ 
busdam  plurimum  laudantu^  ;  his  enim 
saepe  molestus  lenitur  ardor,  et  pulsus 
plenior  evadit.  Kemittente  dolore,  pulsu 
tamen  adhuc  celeriter  micante,  digitalis  pul- 

veris  granum  unum  saepe  indies  dare  con¬ 
venit. 

Quum  signa  Gangraenae  adventum  indi¬ 
cant,  vino,  cinchona,  aliisque  hujusmodi  re¬ 
mediis  potissimum  fidendum.  In  impuberi¬ 
bus  eadem  ac  in  adultis  remedia  adhibenda 
sunt ;  infantibus  tamen  evacuationes  mag¬ 
nae  inimicae  sunt. 

Quum  aeger  tarde  convalescit,  faciUime- 
que  in  morbum  incidit,  alvum  laxissimam 
tenere,  et  diaeta  utatur  tenui ;  vestemqua 
laneam  induere  debet. 


FINIS. 


